ANEXA NR. 1 LA HCL NR. _____/____ 2025
CONTRACT DE ASOCIERE IN PARTICIPȚIE
CAP. I PĂRȚILE CONTRACTANTE
Art.1.1 Municipiului Drobeta Turnu Severin, cu sediul în str. Mareșal Averescu, nr.2, Drobeta Turnu Severin, județul Mehedinți, avand CIF 4426581, cod IBAN RO77TREZ46121A300530XXXX deschis la Trezoreria Drobeta Turnu Severin, reprezentat prin Primar Marius Vasile Screciu, în calitate de asociat participant, pe de o parte,			
și						
       1.2 SC MAGIC SKATES SRL cu sediul în Drobeta Turnu Severin, str. Iuliu Maniu, nr. 1, Județul Mehediní, înregistrată la O.R.C. sub nr. J25/515/2023, având C.U.I. 48964442, reprezentată prin administrator Vîrcolacu Sorin în calitate de asociat administrator, pe de altă parte,
	
Având în vedere :										     - dispozițiile OUG nr. 57/2019 privind Codul administrativ, 			                          - dispozițiile Legii nr. 287/2009 privind Codul civil,					      - dispozițiile art.2 din HCL nr. 260/28.10.2021 privind modificarea și completarea HCL nr. 99/27.04.2021 privind aprobarea regulamentului pentru concesionarea unor terenuri din domeniul public și privat al Municipiului Drobeta Turnu Severin și a regulamentului privind vânzarea bunurilor din domeniul privat al Municipiului Drobeta Turnu Severin;
· HCL nr. _______/_____.08.2025  
· părțile au decis să încheie prezentul contract de asociere în participație, denumit în continuare „Contractul „ cu aplicarea următoarelor clauze:						
CAP II OBIECTUL CONTRACTULUI
Art. 2 Îl reprezintă asocierea dintre Municipiul Drobeta Turnu Severin și SC MAGIC SKATES SRL, situat în Municipiul Drobeta Turnu Severin, Zona de Promenadă strada Crișan, în suprafață de 809 mp, în vederea exploatării terenului cu destinația patinoar pe gheață naturală conform planului de amplasament ce face parte integrantă din prezentul contract.  
CAP III DURATA CONTRACTULUI
Art.3 Prezentul contract se încheie pe o perioada de 5 ani, începând cu data semnării și înregistrării la sediul Municipiului Drobeta Turnu Severin, cu posibilitatea prelungirii lui cu acordul părtilor, prin act adițional.
Art.3.1 Activitatea propriu-zisă se va desfășura în perioada 15 noiembrie a anului în curs – 15 februarie a anului următor.
Art.3.2 În perioada 01 martie – 31 octombrie a fiecărui an obiectivul revine în administrarea și gestionarea Municipiului Drobeta Turnu Severin.


CAP IV APORTUL PĂRȚILOR
Art.4.1 Municipiului Drobeta Turnu Severin, contribuie în cadrul asocierii prin punerea la dispoziție a folosinței terenului în suprafață de 809 mp, situat în Municipiul Drobeta Turnu Severin,  Zona de Promenadă, strada Crișan conform planului de amplasament atașat prezentului contract și a instalațiilor (serpentinelor) de producere a gheții, pe perioada 01 noiembrie-31 martie .						
Art.4.2 SC MAGIC SKATES SRL cu sediul în Drobeta Turnu Severin, str. Iuliu Maniu, nr. 1, Județul Mehedinți, va contribui prin punerea la dispoziția asocierii a mijloacelor materiale, respectiv înlocuirea agregatului frigorific, aprovizionarea agentului de răcire la concentrația și densitatea corespunzătoare funcționării în parametrii optimi ai instalației, suplimentarea numărului de patine cu 242 de perechi, dotarea spațiului cu suporți ajutători pentru persoanele începătoare în activitatea de patinaj, asigurarea unui ambient muzical plăcut și adecvat patinajului, precum și renovarea obiectivului acolo unde este necesar.


CAP V OBLIGAȚIILE PĂRȚILOR
Art.5.1 Municipiului Drobeta Turnu Severin :					
a) Să pună la dispoziția asociatului administrator SC MAGIC SKATES SRL terenul în suprafață de 809 mp situat în Municipiul Drobeta Turnu Severin, Zona de Promenadă, strada Crișan în vederea realizării activității specifice patinoarului.
b) Să procedeze prin Direcția Patrimoniu la predarea respectiv primirea terenului, pe baza de proces-verbal a amplasamentului cu destinația de patinoar în vederea desfășurării activității propuse.	          								             c) Să verifice prin compartimentele de specialitate (Direcței de Administrare Stadioane, Baze Sportive și de Agrement) pe parcusul derulării contractului, împreună cu delegații asociatului coparticipant a modului de exploatare a obiectivului.			   d) Să nu rezilieze contractul de asociere până la încheierea duratei acestuia, excepție făcând situația în care în urma unei notificări scrise în decurs de 15 zile asociatul coparticipant nu-și îndeplinește obligațiile prevăzute în contract.	                 Art.5.2 Obligațiile SC MAGIC SKATES SRL
 a) Asigură finanțarea tuturor cheltuielilor pentru care s-a angajat prin contract;	
b) Va obține toate avizele/ autorizațiile/acordurile prevăzute de legislația în materie, necesare pentru desfășurarea activității pe parcursul funcționării patinoarului;	   
c) Să achite Municipiului Drobeta Turnu Severin suma de 7000 lei lunar reprezentând contravaloarea folosinței terenului;
d) Neîndeplinirea la timp a obiectivelor cuprinse în prezentul contract, impuse ca obligatorii și esențiale, duce la încetarea de drept a contractului de asociere cu plata de daune-interese, calculate conform legislației în materie, reprezentând folosința terenului pentru trei sezoane;
 e) Se obligă să nu închirieze unui terț terenul care face obiectul asocierii fără acordul prealabil al 	Municipiului Drobeta Turnu Severin;		                                   
 f) Se obligă să nu cedeze, cesioneze sau transfere unui terț drepturile și obligațiile dobândite prin asociere fără acordul Municipiului Drobeta Turnu Severin;		           g) Se obligă să nu se asocieze cu terți, fundații, asociații în scopul exploatării terenului;												            h) Se obligă să suporte toate chetuielile legate de realizarea obiectivului asocierii, exploatarea și întretinerea obiectivului;							            i) Se obligă, în situația în care contractul de asociere înceteaza prin împlinirea termenului sau reziliere să predea amplasamentul la stadiul inițial;
j) Rezilierea contractului de asociere la inițiativa SC SC MAGIC SKATES SRL nu va putea fi realizată decât după achitarea către Municipiului Drobeta Turnu Severin a daunelor-interese, prevăzute și determinate conform Cap.V, art.5.2, pct.c din prezentul contract, reprezentând folosința terenului pentru trei sezoane, respectiv suma de 63000 lei;	             
 k) Lucrările pentru care asociatul coparticipant s-a angajat vor începe în timp util pentru a se putea asigura desfășurarea în condiții optime a activității patinuarului, doar în perioada primelor trei sezoane și doar a perioadei în care nu a fost executată obligația respectivă, putând fi răspunzător pentru perioada în care nu a fost executată obligația respectivă.
								
CAP. VI ADMINISTRAREA ASOCIAȚIEI
Art.6.1. Prezentul contract constituie legea părților.				                  Art.6.2 Toate actele, documentele, comunicatele, etc, privind prezenta asociere pe toată durata acesteia, vor fi arhivate la sediul asociatului administrator, acesta având obligația de a le pune la dispoziția asociatului participant la cererea acestuia.                      
CAP. VII PARTICIPAREA LA BENEFICII ȘI PIERDERI
Art.7. Asociatul administrator SC SC MAGIC SKATES SRL va achita din activitatea proprie, lunar o sumă în cuantum de 7000 de lei, plata efectuându-se astfel: 50% din valoarea totală anticipat la începerea sezonului în termen de 5 zile lucrătoare de la data emiterii facturii și 50% din valoarea totală în termen de 5 zile  lucrătoare de la data încetării activității din sezonul respectiv, factura urmând să fie comunicată asociatului participant a doua zi după încetarea activității sezoniere.
Art.7.2 Pentru perioada de pregătire în vederea începerii activității (cel mult 15 zile calendaristice) precum și pentru perioada necesară efectuării lucrărilor de încetare a activității (cel mult 15 zile calendaristice) asociatul administrator nu datorează nicio sumă.
 



CAP VIII MODIFICAREA CONTRACTULUI
Art.8 Nicio parte nu poate modifica unilateral prezentul contract. Modificarea acestuia poate interveni prin acordul de voință al părților, prin act adițional, cu aprobarea prealabilă a Municipiului Drobeta Turnu Severin.
CAP. IX ÎNCETAREA CONTRACTULUI

Art.9 Încetarea prezentului contract poate avea loc în următoarele situații :		              a) La expirarea termenului, atunci când părțile au prevazut în contract durata.	            b) Înainte de expirarea termenului prin acordul comun al celor două părți sau la inițiativa uneia dintre acestea.									             c) Prin reziliere de drept, pentru neîndeplinirea culpabilă de către SC SC MAGIC SKATES SRL a obligațiilor stipulate în prezentul contract, cu condiția achitării daunelor interese prevăzute.								 
d)  Dizolvarea sau insolvența SC MAGIC SKATES SRL.				
 e) Denunțarea contractului făcută de unul din asociați sub forma notificării remisă prin poștă cu scrisoare recomandată cu confirmare de primire, cu cel putin 30 de zile înainte de data de la care dorește încetarea contractului.				
f) Denunțarea unilaterală a contractului de asociere poate avea loc ori de câte ori interesul național sau local o impune.
	Contractul de asociere încetează prin notificare fără punere în întarziere, fără altă formalitate și fără intervenția instanței de judecată.

			CAP. X SOLUȚIONAREA LITIGIILOR
Art.10 Soluționarea litigiilor aparute în legatură cu încheierea, executarea, modificarea și încetarea contractului de asociere în participație se realizează pe cale amiabilă iar în situația în care părțile nu cad de acord, acestea vor fi soluționate de instanțele de judecată competente.
			CAP. XI FORȚA MAJORĂ
Art.11.1 Niciuna dintre părțile contractante nu răspunde de neexecutarea la termen sau/și de executarea în mod necorespunzător, total sau parțial a oricărei obligații care îi revine în baza prezentului contract dacă neexecutarea sau executarea necorespunzatoare a obligației respective a fost cauzată de forța majoră, așa cum este definită de lege.	    
Art.11.2 Partea care invocă forța majoră este obligată să notifice celeilalte părți în termen de 5 zile calendaristice producerea evenimentului și să ia toate măsurile posibile în vederea limitării consecintelor lui.					           Art. 11.3 Dacă în termen de 10 zile calendaristice de la producere evenimentul respectiv nu încetează, părțile au dreptul să își notifice încetarea de plin drept a prezentului contract fără ca vreuna dintre ele sa pretindă daune interese.

CAP. XII NOTIFICĂRILE ÎNTRE PĂRȚI
Art.12.1 În accepțiunea părților contractante, orice notificare adresată de una dintre acestea celeilalte, este valabil îndeplinită dacă va fi comunicată la sediul prevăzut în partea introductivă a prezentului contract sau prin orice mijloace de comunicare la distanță prin intermediul terminalelor indicate de către părți (fax sau adresă postă electronică).
 Art. 12.2 În cazul în care notificarea se face pe cale poștală, ea va fi comunicată prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe aceasta confirmare.		               Art. 12.3 Dacă notificarea se trimite prin fax/email ea se consideră primită în prima zi lucratoare dupa cea în care a fost expediată.					                    Art. 12.4 Notificările verbale nu sa iau în considerare de niciuna dintre părti, daca nu sunt confirmate prin intermediul uneia dintre modalitățile prevăzute la alineatele precedente. 
CAP. XIII CLAUZE FINALE
Art.13.1 Completările și modificările aduse contractului de asociere în participație nu sunt valabile și opozabile părților decât dacă se efectuează prin act adițional.                Art.13.2 Asocierea altor persoane juridice la realizarea obiectului contractului se face numai cu acordul prealabil al coasociaților fondatori ai asocierii în participație.    Art.13.3 În cazul în care părțile contractului de asociere își încalcă obligațiile lor, neexercitarea de partea care suferă vreun prejudiciu a dreptului de a cere executarea în tocmai sau prin echivalent bănesc a obligației respective, nu înseamna că partea respectivă a renunțat la acest drept al său.						                Art.13.4 Părțile semnatare ale contractului de asociere în participație vor fi ținute de confidențialitatea informațiilor la care au acces ca urmare a derulării contractului, sub sancțiunea de daune proporționale cu prejudiciul creat dovedit.			        Art.13.5 Cesiunea contractului de asociere în participație este posibilă numai pe baza acordului expres prealabil al părților contractante consemnat în act adițional.       Art.13.6 Prezentul contract a fost încheiat azi ________________ în Drobeta Turnu Severin, într-un nr. de ____ exemplare.


ASOCIAT ADMINISTRATOR			ASOCIAT PARTICIPANT
